Kabupaten Padang Pariaman

Kabupaten Padang Pariaman merupakan sebuah kabupaten di provinsi Sumatera Barat, Indonesia. Padang Pariaman merupakan zon penampan bagi pembangunan kawasan metropolitan Palapa. Moto kabupaten ini ialah Saiyo Sakato. Ibukota Kabupaten Padang Pariaman ialah Parit Malintang. Berdasarkan Peraturan Pemerintah (PP) No. 79 tahun 2008 bertarikh 30 Disember 2008 mengenai pemindahan ibu kota Kabupaten Padang Pariaman dari Kota Pariaman ke Nagari Parit Malintang di Kecamatan Enam Lingkung. Setakat 2020, ia mempunyai 428,700 orang penduduk. Nama Padang Pariaman berasal dari gabungan dua perkataan, iaitu perkataan Melayu, padang dan perkataan Arab: برَ أمان, rumi: Barri Aman, lit. 'daratan yang aman'. Kabupaten ini mempunyai keluasan 1,328.79 km² dan populasi seramai 430,626 orang (Banci Penduduk 2020). Pada awalnya, kabupaten ini pernah memiliki keluasan terbesar di Sumatera Barat, dikenali dengan istilah Piaman Laweh atau Pariaman Luas, sebelum perluasan sempadan Bandar Padang pada 1980 dengan memasukkan sebahagian kawasan kabupaten ini, dan kemasukan kawasan Tanjung Mutiara ke Kabupaten Agam pada 1992, serta berkembangnya Kabupaten Kepulauan Mentawai pada 1999 dan pembentukan Kota Pariaman pada 2002. Geografi Kedudukan astronomi Kabupaten Padang Pariaman terletak di antara 0°11' – 0°49' Lintang Selatan dan 98°36' – 100°28' Bujur Timur, dengan luas kawasan kira-kira 1,328.79 km² dan panjang garis pantai 60.50 km². Luas tanah wilayah ini bersamaan dengan 3.15 peratus daripada luas tanah Provinsi Sumatera Barat. Suhu udara berada di antara 24.4 °C – 25.7 °C, jadi suhu maksimum purata ialah 31.08 °C dan suhu minimum purata ialah 21.34 °C, dengan kelembapan relatif 86.75%. Purata jumlah hujan bagi Kabupaten Padang Pariaman pada tahun 2007 adalah 368.4 mm, dengan purata 19 hari hujan sebulan dan kelajuan angin purata 2.14 knot/jam. Padang Pariaman merupakan kabupaten dengan luas wilayah terkecil di Sumatera Barat, iaitu 1,328.79 km². Malah, kabupaten ini pernah mempunyai kawasan terbesar di Sumatera Barat (dikenali sebagai Piaman Laweh atau Pariaman Luas), sebelum perluasan Kota Padang pada tahun 1980 dengan memasukkan sebahagian daripada kawasan kabupaten ini, dan kemasukan kawasan Tiku Tanjung Mutiara ke dalam Kabupaten Agam pada tahun 1992, serta perluasan Kabupaten Kepulauan Mentawai pada tahun 1999 dan Kota Pariaman pada tahun 2002. Pemerintahan Bupati Setiap kabupaten diketuai oleh seorang bupati. Sebelum 2005, bupati dipilih oleh anggota Dewan Perwakilan Rakyat Daerah, tetapi selepas penggubalan undang-undang baharu pada 2004, bupati dipilih secara langsung oleh rakyat melalui pilihan raya ketua daerah, atau Pilkada. Pilihan raya kepala daerah pertama kali diadakan pada Jun 2005. Dewan Perwakilan Berikut ini adalah komposisi anggota Dewan Perwakilan Rakyat Daerah Kabupaten Padang Pariaman dalam tiga penggal terakhir. Kecamatan Kabupaten Padang Pariaman memiliki 17 kecamatan dan 103 nagari. Senarai kecamatan dan kelurahan di Kabupaten Padang Pariaman ialah seperti berikut: Peristiwa penting Gempa Sumatera Barat 2009 Pada 30 September 2009, gempa bumi berukuran 7.6 skala Richter menggegarkan pesisir barat Sumatara, di perairan laut Pariaman. Pusat gempa terletak kira-kira 57 kilometer barat daya Padang Pariaman pada kedalaman 71 kilometer dari permukaan laut. Padang Pariaman menjadi kabupaten yang mengalami gegaran paling kuat sebesar VII MMI. Kesannya, wilayah ini menjadi lokasi kerosakan terburuk yang meliputi 17 kecamatan. Di 3 kecamatannya: Patamuan, V Koto Timur, dan V Koto Kampung Dalam berlakunya tanah runtuh yang dahsyat dari Gunung Tigo, di mana dianggarkan sekitar 289 penduduk tertimbus di bawahnya. Menurut data sementara Unit Pemantauan Kerja Pengurusan Bencana, angka korban dari gempa di kabupaten ini mencecah 675 orang. Gempa juga merosakkan kemudahan pengangkutan. Sekurang-kurangnya, 37 jalan mengalami kerusakan yang pelbagai seperti putus keseluruhan, tertimbus, terangkat dan pecah. Beberapa buah jambatan di VII Koto Sungai Sarik, VI Lingkung dan 2 X 11 Kayu Tanam juga mengalami kerosakan. Selain Padang Pariaman, wilayah lain yang mengalami kerosakan teruk ialah Bandar Padang, Kabupaten Pesisir Selatan, Bandar Pariaman, Bandar Bukittinggi dan Bandar Padang Panjang. Rujukan Pautan luar Tapak sesawang rasmi